CELEX: C2005/093/15
Language: el
Date: 2005-04-16 00:00:00
Title: Υπόθεση C-40/05: Αίτηση για την έκδοση προδικαστικής αποφάσεως που υπέβαλε η Överklagandenämnden för Högskolan με απόφαση της 1ης Φεβρουαρίου 2005 στην υπόθεση Kaj Lyyski κατά Umeå universitet

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/8
            
         Αίτηση για την έκδοση προδικαστικής αποφάσεως που υπέβαλε η Överklagandenämnden för Högskolan με απόφαση της 1ης Φεβρουαρίου 2005 στην υπόθεση Kaj Lyyski κατά Umeå universitet
   (Υπόθεση C-40/05)
   (2005/C 93/15)
   Γλώσσα διαδικασίας: η σουηδική
   Με διάταξη της 1ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 3 Φεβρουαρίου 2005, η Överklagandenämnden för Högskolan, στο πλαίσιο της διαφοράς μεταξύ Kaj Lyyski και Umeå universitet, που εκκρεμεί ενώπιόν της, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Εμποδίζει το κοινοτικό δίκαιο, ειδικότερα δε το άρθρο 12 ΕΚ, το να τίθεται, κατά την εξέταση του αν ο αιτών πληροί τις προϋποθέσεις για συμμετοχή σε εκπαίδευση δασκάλων, η οποία αποσκοπεί να καλύψει σε σύντομο χρόνο τις ανάγκες ειδικευμένων δασκάλων στη Σουηδία, μια απαίτηση ως προς το ότι ο αιτών πρέπει να απασχολείται σε σουηδικό σχολείο; Μπορεί η απαίτηση αυτή να θεωρηθεί δικαιολογημένη και αναλογική;
            
         
               2)
            
            
               Επηρεάζεται η απάντηση στο πρώτο ερώτημα αν ο αιτών τη συμμετοχή στην ως άνω εκπαίδευση, ο οποίος απασχολείται σε σχολείο εντός άλλου κράτους μέλους πλην της Σουηδίας, είναι Σουηδός υπήκοος ή υπήκοος κάποιου άλλου κράτους μέλους;
            
         
               3)
            
            
               Επηρεάζεται η απάντηση στο πρώτο ερώτημα αν η ως άνω εκπαίδευση δασκάλων μπορεί να παρέχεται μόνο για περιορισμένο χρόνο ή αν πρόκειται για ένα πιο μόνιμο εκπαιδευτικό πρόγραμμα;